മനുഷ്യക്കടത്ത്: 19 പ്രതികള് വിചാരണ നേരിടും മനാമ: രാജ്യത്തെ ഏറ്റവും വലിയ മനുഷ്യക്കടത്ത് കേസുകളില് ഒന്ന് കഴിഞ്ഞദിവസം പബ്ലിക് പ്രോസിക്യൂഷന് മുന്നിലെത്തി. 19 പ്രതികളാണ് കേസിലുള്ളത്. എല്ലാവരെയും റിമാന്ഡ് ചെയ്യാന് പബ്ലിക് പ്രോസിക്യൂഷന് ഉത്തരവിട്ടു. ഒന്നാം ഹൈ ക്രിമിനല് കോടതിയില് അടുത്ത മാസം 12ന് കേസ് പരിഗണിക്കും. 11 ഇരകളില് നിന്ന് ഏഴു പരാതികളാണ് പ്രതികള്ക്കെതിരെ ലഭിച്ചത്. നല്ലജോലിയും വേതനവുമുണ്ടെന്ന് തെറ്റിദ്ധരിപ്പിച്ച് വീട്ടുജോലിക്കാരെ കൂട്ടിക്കൊണ്ടുപോവുകയും അനാശാസ്യ പ്രവര്ത്തനങ്ങള്ക്ക് നിര്ബന്ധിക്കുകയുമാണ് പ്രതികള് ചെയ്തിരുന്നത്. സ്ത്രീകളെ താമസ സ്ഥലത്ത് ബന്ദികളാക്കി അനാശാസ്യത്തിന് പ്രേരിപ്പിച്ച് പ്രതികള് പണം സമ്ബാദിച്ചുവെന്നും അന്വേഷണത്തില് കണ്ടെത്തി. കേസില് പ്രതിയായ ഒരു സ്ത്രീയെ പിടികൂടുന്നതിന് അറസ്റ്റ് വാറന്റ് പുറപ്പെടുവിച്ചിട്ടുണ്ട്.